title: Komisijas Īstenošanas Regula (ES) 2019/1840 (2019. gada 31. oktobris), ar ko groza Īstenošanas regulu (ES) 2017/1153 attiecībā uz WLTP CO2 vērtību ziņošanu par dažu kategoriju jauniem vieglajiem automobiļiem un par korelācijas rīka ievades datu pielāgošanu (Dokuments attiecas uz EEZ)

text:
                  4.11.2019

                  LV

                  Eiropas Savienības Oficiālais Vēstnesis

                  L 282/9

         KOMISIJAS ĪSTENOŠANAS REGULA (ES) 2019/1840
         (2019. gada 31. oktobris),
         ar ko groza Īstenošanas regulu (ES) 2017/1153 attiecībā uz WLTP CO2 vērtību ziņošanu par dažu kategoriju jauniem vieglajiem automobiļiem un par korelācijas rīka ievades datu pielāgošanu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 23. aprīļa Regulu (EK) Nr. 443/2009, ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (1), un jo īpaši tās 8. panta 9. punkta pirmo daļu un 13. panta 7. punkta pirmo daļu,
         tā kā:

                     (1)

                     Eiropas Parlamenta un Padomes Regula (ES) 2019/631 (2) nosaka, ka visa ES jaunu vieglo automobiļu parka CO2 emisiju mērķrādītājus 2025. un 2030. gadam aprēķina, pamatojoties uz CO2 emisijām, kas jauniem vieglajiem pasažieru automobiļiem, kuri reģistrēti 2020. gadā, izmērītas saskaņā ar Komisijas Regulu (ES) 2017/1151 (3) (turpmāk “izmērītās CO2 emisijas vērtības”).

                     (2)

                     Komisijas Īstenošanas regulā (ES) 2017/1153 (4) ir izklāstīti noteikumi par izmērīto CO2 emisijas vērtību ražotāju veiktiem aprēķiniem un ziņošanu. Tomēr ir nepieciešams precizēt, kā šīs vērtības nosaka, jo īpaši attiecībā uz hibrīdelektriskiem transportlīdzekļiem bez ārējas uzlādes (NOVC-HEV) un ārējas uzlādes hibrīdelektriskiem transportlīdzekļiem (OVC-HEV).

                     (3)

                     Turklāt būtu jāpaskaidro, kā nosaka izmērītās CO2 emisiju vērtības, ja tipa apstiprināšanas nolūkā veikti vairāki CO2 emisiju testi.

                     (4)

                        NOVC-HEV un OVC-HEV CO2 emisiju korelācija būtu jāveic uz transportlīdzekļa fizisku testu pamata, un nevis pamatojoties uz korelācijas rīka veiktām simulācijām, tādēļ ka korelācijas rīka pielāgošana, lai ņemtu vērā šādas transportlīdzekļa tehnoloģijas, ir ļoti sarežģīta. Lai nodrošinātu korelācijas rezultātu efektīvu verifikāciju, tehnisko testu datus par šādiem transportlīdzekļiem tomēr būtu jāiesniedz Komisijai tāpat kā par parastiem transportlīdzekļiem.

                     (5)

                     Tāpēc Īstenošanas regula (ES) 2017/1153 būtu attiecīgi jāgroza.

                     (6)

                     Šajā regulā paredzētie pasākumi ir saskaņā ar Klimata pārmaiņu komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulu (ES) 2017/1153 groza šādi:

                        1)

                        regulas 7.a pantu groza šādi:

                                    a)

                                    panta 1. punkta pirmo daļu aizstāj ar šādu:
                                    “Ražotājs aprēķina kombinētās vai attiecīgā gadījumā svērtās kombinētās CO2 emisijas, noteiktas kā MCO2,
                                       measured, katram jaunam vieglajam pasažieru automobilim, kas reģistrēts 2020. gadā, saskaņā ar šādiem vienādojumiem:

                                                a)

                                                transportlīdzekļiem ar tikai iekšdedzes motoru:
                                                ar vienādojumu MCO2-ind aprēķināšanai, kas norādīts Regulas (ES) 2017/1151 XXI pielikuma 7. apakšpielikuma 3.2.3.2.4. punkta otrajā daļā, kur MCO2-H un MCO2-L lielumu attiecīgajai interpolācijas saimei aizstāj ar MCO2,C,5 vērtībām (kombinētajām) no EK tipa apstiprinājuma sertifikāta 2.5.1.1.3. ieraksta (transportlīdzeklim H) un 2.5.1.2.3. ieraksta (transportlīdzeklim L), kā norādīts Regulas (ES) 2017/1151 I pielikuma 4. papildinājumā dotajā paraugā;

                                                b)

                                                hibrīdelektriskiem transportlīdzekļiem bez ārējas uzlādes (NOVC-HEV):
                                                ar vienādojumu: MCO2-measured = MCO2-L,C,5 + Kind × (MCO2-H,C,5 – MCO2-L,C,5)
                                                kur:

                                                               CO2-L,C,5ir MCO2,C,5

                                                            vērtība (kombinētā) attiecīgajai interpolācijas saimei, kas ņemta no EK tipa apstiprinājuma sertifikāta ieraksta 2.5.1.2.3., kā norādīts Regulas (ES) 2017/1151 I pielikuma 4. papildinājumā dotajā paraugā;

                                                            Kind

                                                            ir interpolācijas koeficients konkrētajam atsevišķam transportlīdzeklim piemērojamajā WLTP testa ciklā, kā norādīts Regulas (ES) 2017/1151 XXI pielikuma 8. apakšpielikuma 4.5.3. punktā;

                                                            MCO2-H,C,5ir MCO2,C,5

                                                            vērtība (kombinētā) attiecīgajai interpolācijas saimei, kas ņemta no EK tipa apstiprinājuma sertifikāta ieraksta 2.5.1.1.3., kā norādīts Regulas (ES) 2017/1151 I pielikuma 4. papildinājumā dotajā paraugā;

                                                c)

                                                ārējas uzlādes hibrīdelektriskiem transportlīdzekļiem (OVC-HEV):
                                                ar vienādojumu: MCO2-measured = MCO2-L,C,5 + Kind × (MCO2-H,C,5 – MCO2-L,C,5)
                                                kur:

                                                            MCO2-L,C,5, MCO2-H,C,5

                                                            ir noteikti attiecīgajai interpolācijas saimei saskaņā ar Regulas (ES) 2017/1151 XXI pielikuma 8. apakšpielikuma 4.1.3.1. punktā doto formulu, kur lielumu Mi,CDj aizstāj ar MCO2,CD vērtību (kombinēto), kas attiecīgi transportlīdzeklim H un L ņemta no EK tipa apstiprinājuma sertifikāta 2.5.3.2. ieraksta, un lielumu Mi,CS aizstāj ar MCO2,C,5 vērtību (kombinēto), kas attiecīgi transportlīdzeklim H, L vai M ņemta no EK tipa apstiprinājuma sertifikāta 2.5.3.1. ieraksta;

                                                            Kind

                                                            ir interpolācijas koeficients konkrētajam atsevišķam transportlīdzeklim piemērojamajā WLTP testa ciklā, kā norādīts Regulas (ES) 2017/1151 XXI pielikuma 8. apakšpielikuma 4.5.3. punktā.”;

                                    b)

                                    iekļauj šādu 1.a punktu:

                                       “1.a   Ja EK tipa apstiprinājuma sertifikāta 2.5.1.1.3., 2.5.1.2.3., 2.5.3.1. vai 2.5.3.2. ierakstā ir vairāk nekā viena mērījuma vērtība, MCO2,C,5 vai MCO2,CD vērtības, kas minētas 1. punktā, šā noteikuma nolūkā nosaka šādi:

                                                   a)

                                                   viena mērījuma gadījumā: kombinētā vērtība, kas reģistrēta 1. testā;

                                                   b)

                                                   divu mērījumu gadījumā: divu kombinēto vērtību, kas reģistrētas 1. un 2. testā, vidējā vērtība;

                                                   c)

                                                   trīs mērījumu gadījumā: trīs kombinēto vērtību, kas reģistrētas 1., 2. un 3. testā, vidējā vērtība.”;

                        2)

                        regulas I pielikumu groza šādi:

                                    a)

                                    pielikuma 2.1. punkta otrās daļas pēdējo teikumu aizstāj ar šādu tekstu:
                                    “Attiecībā uz hibrīdelektriskiem transportlīdzekļiem bez ārējas uzlādes (NOVC-HEV) un ārējas uzlādes hibrīdelektriskiem transportlīdzekļiem (OVC-HEV) NEDC CO2 vērtības, kuras izmanto par atsauci 3. iedaļas vajadzībām, nosaka fiziskos transportlīdzekļa testos, nevis ar korelācijas rīka simulācijām. Fiziskos mērījumus veic saskaņā ar attiecīgajiem transportlīdzekļu fizisko testu noteikumiem, kas noteikti šajā pielikumā. Ievades datus fiziskajiem transportlīdzekļu testiem nosaka un iesniedz tipa apstiprinātājai iestādei vai attiecīgā gadījumā tehniskajam dienestam saskaņā ar 2.4. punktu.”;

                                    b)

                                    pielikuma 2.2.a punkta a) apakšpunktu aizstāj ar šādu:

                                                “a)

                                                   WLTP testa rezultātu korekciju attiecībā uz CO2 masas emisiju saskaņā ar Regulas (ES) 2017/1151 XXI pielikuma 6. apakšpielikuma 2. papildinājumu un 8. apakšpielikuma 2. papildinājumu piemēro visiem šādiem testa rezultātiem neatkarīgi no minētās regulas XXI pielikuma 6. apakšpielikuma 2. papildinājuma 3.4.4. punkta a) apakšpunkta un 8. apakšpielikuma 2. papildinājuma 1.1.4. punkta a) apakšpunkta noteikumiem;”;

                                    c)

                                    pielikuma 2.4. punkta 1. tabulu groza šādi:

                                                i)

                                                24. ierakstā tekstu otrajā slejā “Korelācijas rīka ievades parametri” aizstāj ar vārdiem “Darba akumulatoru baterijas ietilpība”;

                                                ii)

                                                ierakstus 38 līdz 41 aizstāj ar šādiem:

                                                            “38.

                                                               WLTP CO2 vērtība, 1. posms (uzlādes saglabāšanas vērtība NOVC un OVC-HEV gadījumā)

                                                            gCO2/km

                                                            2.1.1.2.1. ieraksts
                                                            Regulas (ES) 2017/1151 I pielikuma 8.a papildinājuma

                                                               Nekoriģēta izmērītā MCO2,p,1 vērtība fāzē “Mazs”

                                                            39.

                                                               WLTP CO2 vērtība, 2. posms (uzlādes saglabāšanas vērtība NOVC un OVC-HEV gadījumā)

                                                            gCO2/km

                                                            Turpat

                                                               Nekoriģēta izmērītā MCO2,p,1 vērtība fāzē “Vidējs”

                                                            40.

                                                               WLTP CO2 vērtība, 3. posms (uzlādes saglabāšanas vērtība NOVC un OVC-HEV gadījumā)

                                                            gCO2/km

                                                            Turpat

                                                               Nekoriģēta izmērītā MCO2,p,1 vērtība fāzē “Liels”

                                                            41.

                                                               WLTP CO2 vērtība, 4. posms (uzlādes saglabāšanas vērtība NOVC un OVC-HEV gadījumā)

                                                            gCO2/km

                                                            Turpat

                                                                  Nekoriģēta izmērītā MCO2,p,1 vērtība fāzē “Ļoti [Īpaši] liels””;

                                                iii)

                                                ierakstā 60 tekstu otrajā slejā “Korelācijas rīka ievades parametri” aizstāj ar vārdiem “WLTP ģeneratora (līdzstrāvas/līdzstrāvas pārveidotājs – zemsprieguma puse – NOVC un OVC-HEV gadījumā) strāva”;

                                                iv)

                                                ierakstā 61 tekstu otrajā slejā “Korelācijas rīka ievades parametri” aizstāj ar vārdiem “Darba akumulatoru baterijas strāva”;

                                                v)

                                                75. ierakstu svītro;

                                                vi)

                                                77. ierakstu aizstāj ar šādu:

                                                            “77.

                                                               WLTP CO2 izmērītā koriģētā (uzlādes saglabāšanas vērtība NOVC un OVC-HEV gadījumā) transportlīdzeklim H un/vai L

                                                            g/km

                                                            Regulas (ES) 2017/1151 I pielikuma 8.a papildinājuma 2.1.1.2.1. ieraksts

                                                               Kombinētās izmērītās CO2 emisijas transportlīdzeklim H un L pēc visām piemērojamajām korekcijām, MCO2,C,5. WLTP 2. un 3. testa gadījumā iesniedz visus izmērītos rezultātus (izņemot attiecībā uz NOVC un OVC-HEV, kad nodrošina tikai galīgo tipa apstiprinājuma vērtību).”;

                                                vii)

                                                papildina ar šādu 79. līdz 101. ierakstu:

                                                            “79.

                                                               WLTP akumulēto enerģiju patērējoši CO2 rezultāti (kombinētie)

                                                            gCO2/km

                                                            Regulas (ES) 2017/1151 I pielikuma 4. papildinājuma 2.5.3.2. ieraksts

                                                            Kombinētās, akumulēto enerģiju patērējošas CO2 masas emisijas MCO2,CD (vidējās vērtības 2. un 3. testa gadījumā) I tipa testam, kā aprēķināts saskaņā ar Regulas (ES) 2017/1151 XXI pielikuma 8. papildpielikuma 4.1.2. punktu (tikai OVC-HEV)

                                                            80.

                                                               WLTP pēc lietderības koeficienta svērtā kombinētā CO2 emisija (izmērītā)

                                                            gCO2/km

                                                            Aprēķināta saskaņā ar Regulas (ES) 2017/1151 XXI pielikuma 8. apakšpielikuma 4.1.3.1. punktu

                                                            Aprēķinātie svērtie kombinētie rezultāti (izmērītie), kā aprakstīts šīs regulas 7.a panta 1. punkta c) apakšpunktā (tikai OVC-HEV)

                                                            81.

                                                               WLTP pēc lietderības koeficienta svērtā kombinētā CO2 emisija (deklarētā)

                                                            gCO2/km

                                                            EK tipa apstiprinājuma sertifikāta 2.5.3.3. ieraksts

                                                            Aprēķinātie svērtie kombinētie rezultāti (deklarētie), ņemti no EK tipa apstiprinājuma sertifikāta 2.5.3.3. ieraksta (tikai OVC-HEV)

                                                            82.

                                                               WLTP ekvivalents pilnuzlādes nobraukums (EAER) kombinētais

                                                            km

                                                            EK tipa apstiprinājuma sertifikāta 2.5.3.7.2. ieraksts

                                                            Kombinētais ekvivalentais pilnuzlādes nobraukums (EAER) (tikai OVC-HEV)

                                                            83.

                                                            Pārejas cikla indeksa numurs

                                                            —

                                                            Regulas (ES) 2017/1151 I pielikuma 8.a papildinājuma 2.1.1.4.1.4. ieraksts

                                                               OVC-HEVnorādīt pārejas cikla indeksa numuru

                                                            84.

                                                            Elektroenerģijas relatīvā izmaiņa REECi katrā akumulēto enerģiju patērējošā testā

                                                            —

                                                            Aprēķināta saskaņā ar Regulas (ES) 2017/1151 XXI pielikuma 8. apakšpielikuma 3.2.4.5.2. punktu

                                                            Norādīt REECi katrā CD testā

                                                            85.

                                                               NEDC uzlādi saglabājošas CO2 emisijas (deklarētās, B nosacījums)

                                                            gCO2/km

                                                            Informācijas dokuments (Regulas (ES) 2017/1151 I pielikuma 3. papildinājums)
                                                            (NOVC-HEV – 3.5.7.2.1. ieraksts; OVC-HEV – 3.5.7.2.2. ieraksts)

                                                               OEMdeklarācija
                                                            attiecībā uz NOVC-HEV: deklarētā kombinētā NEDC CO2 vērtība; attiecībā uz OVC-HEV: deklarētā kombinētā uzlādi saglabājoša CO2 masas emisija (NEDC B nosacījums).

                                                            86.

                                                               NEDC akumulēto enerģiju patērējoša CO2 emisija (deklarētā, A nosacījums)

                                                            gCO2/km

                                                            Informācijas dokuments (Regulas (ES) 2017/1151 I pielikuma 3. papildinājuma 3.5.7.2.3. ieraksts)

                                                            Kombinētā CD CO2 emisija, OEM deklarācija (tikai OVC-HEV)

                                                            87.

                                                               NEDC svērtā kombinētā CO2 emisija (deklarētā)

                                                            gCO2/km

                                                               OEM deklarācija

                                                               OEMdeklarācija (tikai OVC-HEV)

                                                            88.

                                                               NEDC
                                                               OVC-HEV pilnuzlādes nobraukums (deklarētais)

                                                            km

                                                               OEM deklarācija

                                                               OEMdeklarācija (tikai OVC-HEV)

                                                            89.

                                                            KCO2 koeficients korekcijai uzlādi saglabājošā režīmā

                                                            (g/km)/(Wh/km)

                                                            Regulas (ES) 2017/1151 XXI pielikuma 8. apakšpielikuma 2. papildinājuma 2.3.2. punkts

                                                               RCBCO2 masas emisijas korekcijas koeficients NOVC un OVC-HEV

                                                            90.

                                                            Hibrīda transportlīdzekļa konfigurācija (P0, P1, P2, P2 planetārs, P3, vai P4) ( (***))

                                                            —

                                                            Vai transportlīdzeklim ir elektriska mašīna transportlīdzekļa piedziņai un elektroenerģijas ģenerēšanai P0, P1, P2, P2 planetārā, P3 vai P4 pozīcijā, vai to kombinācijā?

                                                               OEM deklarācija

                                                            91.

                                                            Katras elektriskās mašīnas maksimālā izejas jauda (P0, P1, P2, P2 planetārā, P3, vai P4) ( (***))

                                                            kW

                                                            Regulas (ES) 2017/1151 I pielikuma 3. papildinājuma 3.3.1.1.1. punkts

                                                               OEMdeklarācija

                                                            92.

                                                            Katras elektriskās mašīnas maksimālais izejas griezes moments (P0, P1, P2, P2 planetārā, P3, vai P4) ( (***))

                                                            Nm

                                                               OEMdeklarācija

                                                            93.

                                                            Katrai elektriskajai mašīnai attiecība starp elektriskās mašīnas apgriezieniem un atsauces apgriezieniem (P0, P1, P2, P2 planetārā, P3, vai P4) ( (***))

                                                            —

                                                               OEMdeklarācija

                                                            94.

                                                            Vilces REESS ietilpība

                                                            Ah

                                                            Regulas (ES) 2017/1151 I pielikuma 3. papildinājuma 3.3.2.3. punkts

                                                               OEMdeklarācija

                                                            95.

                                                            Vilces REESS strāva

                                                            A

                                                            Regulas (ES) 2017/1151 XXI pielikuma 8. apakšpielikuma 3. papildinājums

                                                            20Hz laikrindas vērtības, kas izmantotas testā(-os), atkārtoti ņemot paraugus pie 1Hz

                                                            96.

                                                            Vilces REESS tehnoloģijas veids

                                                            —

                                                            Regulas (ES) 2017/1151 I pielikuma 8.a papildinājuma 1.1.10. punkts

                                                               OEMdeklarācija

                                                            97.

                                                            Vilces REESS sākotnējais uzlādes stāvoklis

                                                            %

                                                               OEMdeklarācija

                                                            98.

                                                               REESS elementu skaits

                                                            Regulas (ES) 2017/1151 I pielikuma 3. papildinājuma 3.3.2.1. punkts

                                                               OEMdeklarācija

                                                            99.

                                                            Vilces REESS spriegums (nominālais/laikrindas)

                                                            V

                                                            Regulas (ES) 2017/1151 XXI pielikuma 8. apakšpielikuma 3. papildinājums

                                                            Testā izmantotās nominālās un laikrindas vērtības (20 Hz minimums)

                                                            100.

                                                            Motora brīvgaitas funkcija brīvskrējienā

                                                            —

                                                            jā/nē

                                                            Vai transportlīdzeklim ir motora brīvgaitas funkcija brīvskrējienā (ļauj motoram darboties brīvgaitā transportlīdzekļa brīvskrējiena laikā, lai taupītu degvielu)?

                                                            101.

                                                            Motora izslēgšanas funkcija brīvskrējienā

                                                            —

                                                            jā/nē

                                                            Vai transportlīdzeklim ir motora izslēgšanas funkcija brīvskrējienā (ļauj motoram izslēgties transportlīdzekļa brīvskrējiena laikā, lai taupītu degvielu)?

                                    d)

                                    pielikuma 4.2.1.4.2. punkta otrajai daļai pievieno šādu teikumu:
                                    “Ja d) apakšpunkta gadījumā, kad ceļa slodzes koeficienti ceļa slodzes matricu saimei ir noteikti saskaņā ar 2.3.8.2.1. punkta a) apakšpunktu, ceļa slodzes koeficientus atsevišķam transportlīdzeklim var noteikt saskaņā ar 4.2.1.5. punkta otrajā daļā doto formulu.”

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            Regulas 1. panta 2. punkta c) apakšpunktu piemēro no 2020. gada 1. janvāra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 31. oktobrī

                  Komisijas vārdā –

                  Priekšsēdētājs

               Jean-Claude JUNCKER

            (1)  OV L 140, 5.6.2009., 1. lpp.

            (2)  Eiropas Parlamenta un Padomes 2019. gada 17. aprīļa Regula (ES) 2019/631 par CO2 emisiju standartu noteikšanu jauniem vieglajiem pasažieru automobiļiem un jauniem vieglajiem komerciālajiem transportlīdzekļiem un ar kuru atceļ Regulu (EK) Nr. 443/2009 un Regulu (ES) Nr. 510/2011 (OV L 111, 25.4.2019., 13. lpp.).

            (3)  Komisijas 2017. gada 1. jūnija Regula (ES) 2017/1151, ar ko papildina Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (Euro 5 un Euro 6) un par piekļuvi transportlīdzekļa remonta un tehniskās apkopes informācijai, groza Eiropas Parlamenta un Padomes Direktīvu 2007/46/EK, Komisijas Regulu (EK) Nr. 692/2008 un Komisijas Regulu (ES) Nr. 1230/2012 un atceļ Komisijas Regulu (EK) Nr. 692/2008 (OV L 175, 7.7.2017., 1. lpp.).

            (4)  Komisijas 2017. gada 2. jūnija Īstenošanas regula (ES) 2017/1153, ar ko nosaka metodoloģiju to korelācijas parametru noteikšanai, kas vajadzīgi, lai atspoguļotu izmaiņas reglamentētajā testa procedūrā, un groza Regulu (ES) Nr. 1014/2010 (OV L 175, 7.7.2017., 679. lpp.).

            (***)  P0: elektriskā mašīna ir savienota ar motora dzensiksnu, tāpēc motora apgriezieni ir atsauces apgriezieni;
         P1: elektriskā mašīna ir savienota ar motora kloķvārpstu, tāpēc motora apgriezieni ir atsauces apgriezieni;
         P2: elektriskā mašīna ir uzstādīta augšpus pārnesumkārbas (pārnesumkārba vai bezpakāpju variators);
         P2 planetārs: elektriskā mašīna ir savienota ar planetārā pārvada zobratu, kas nav savienots ar iekšdedzes motoru vai galvenā pārvada pusēm, šeit – planetārā puse. Šādā gadījumā norādāmā apgriezienu attiecība ir attiecība starp elektriskās mašīnas un planetārās puses apgriezieniem (atsauces apgriezieni), kas atspoguļo apgriezienu pieauguma/samazinājuma efektu reduktorā;
         P3: elektriskā mašīna atrodas tieši augšpus dzenošās ass galvenā pārvada, tāpēc galvenā pārvada ieejas apgriezieni ir atsauces apgriezieni (tas attiecas arī uz elektriskām mašīnām, kas uzstādītas uz planetārā pārvada zobrata galvenā pārvada pusē). Transportlīdzeklim var būt līdz divām P3 mašīnām (viena – priekšējai (P3a) un viena – aizmugurējai (P3b) asij;
         P4: elektriskā mašīna atrodas lejpus galvenā pārvada, tāpēc riteņa apgriezieni ir atsauces apgriezieni. Transportlīdzeklim var būt līdz četriem P4 elektromotoriem (pa vienam katram ritenim, kur P4a norāda priekšējos riteņus un P4b – aizmugurējos).
         Šo ievades datu turpmākas specifikācijas iekļauj korelācijas rīka ievades šablonā.”;


title: Komisijas Īstenošanas regula (ES) 2019/1841 (2019. gada 31. oktobris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā – Vlees van het rood ras van West-Vlaanderen (ACVN)

text:
                  4.11.2019

                  LV

                  Eiropas Savienības Oficiālais Vēstnesis

                  L 282/15

         KOMISIJAS ĪSTENOŠANAS REGULA (ES) 2019/1841
         (2019. gada 31. oktobris)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā – “Vlees van het rood ras van West-Vlaanderen” (ACVN)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 3. punkta a) apakšpunktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu Beļģijas pieteikums, kurā lūgts reģistrēt nosaukumu “Vlees van het rood ras van West-Vlaanderen” kā aizsargātu cilmes vietas nosaukumu (ACVN), ir publicēts Eiropas Savienības Oficiālajā Vēstnesī (2).

                     (2)

                     2018. gada 27. jūlijā Komisija saņēma Francijas paziņojumu par iebildumiem. Saistīto iebildumu paziņojuma pamatojumu Komisija saņēma 2018. gada 26. septembrī.

                     (3)

                     Francija apgalvoja, ka nav ievērota atbilstība Regulas (ES) Nr. 1151/2012 5. panta nosacījumiem. Tā apgalvoja, ka nosaukums, kuru ierosināts reģistrēt kā ACVN “Vlees van het rood ras van West-Vlaanderen”, nav saistīts ar kādu konkrētu vietu. Nosaukumā ir norādīta liellopu šķirne “Rietumflandrijas sarkanā šķirne”, no kuras iegūst gaļu saskaņā ar attiecīgajām produkta specifikācijām.

                     (4)

                     Turklāt Francija arī apgalvoja, ka ierosinātais nosaukums būtu pretrunā 6. panta 2. punktam, jo varētu maldināt patērētāju par produkta patieso izcelsmi. Reģistrējamajā nosaukumā ir ietverts termins “ras”, kas nozīmē “šķirne”, tāpēc būtu neiespējami diferencēt, kura gaļa ir ražota saskaņā ar aizsargāta cilmes vietas nosaukuma produkta specifikāciju un kura ir vienkārši iegūta no tās pašas šķirnes dzīvniekiem, bet uz ko neattiecas aizsargāts cilmes vietas nosaukums. Līdz ar to būtu augsts risks, ka patērētājiem radīsies neskaidrības.

                     (5)

                     Atzinusi šādu iebildumu par pamatotu, Komisija ar 2018. gada 14. novembra vēstuli aicināja Beļģiju un Franciju trīs mēnešu laikā apspriesties, lai panāktu vienošanos saskaņā ar to iekšējām procedūrām.

                     (6)

                     Pēc pieteikuma iesniedzēja pieprasījuma apspriešanās termiņš tika pagarināts par vēl trim mēnešiem.

                     (7)

                     Ieinteresētajām pusēm vienošanos izdevās panākt. Vienošanās iznākumu Beļģija Komisijai paziņoja ar 2019. gada 14. maija vēstuli. Tika precizēts, ka šķirnes oficiālais nosaukums ir “Rood” un nevis “Rood ras van West-Vlaanderen”. Tādējādi nosaukuma ģeogrāfiskais elements nav daļa no šķirnes nosaukuma, bet ir reģistrējamā nosaukuma ģeogrāfiskais komponents un norāda produkta izcelsmi.

                     (8)

                     Turklāt, ņemot vērā iepriekš minēto skaidro nošķīrumu, nevar uzskatīt, ka nosaukums varētu maldināt patērētāju par produkta patieso izcelsmi. Savienības vispārējo marķēšanas noteikumu ievērošana būtu pietiekama, lai izvairītos no patērētāju maldināšanas riska arī attiecībā uz tulkojumiem un jo īpaši – no iespējama konflikta ar Francijas šķirnes “Rouge Flamande” nosaukumu.

                     (9)

                     Aizsardzība būtu jāpiešķir nosaukumam “Vlees van het rood ras van West-Vlaanderen” kopumā. Ražotājiem būtu jāļauj turpināt izmantot šā nosaukuma atsevišķus komponentus, pat apvienotus un arī tulkotus, ja vien tiek ievēroti Savienības tiesību sistēmā piemērojamie principi un noteikumi.

                     (10)

                     Starp Beļģiju un Franciju panāktās vienošanās saturs būtu jāņem vērā, jo tā atbilst Regulas (ES) Nr. 1151/2012 un citu ES tiesību aktu noteikumiem.

                     (11)

                     Vienotā dokumenta un produkta specifikācijas teksti tika attiecīgi grozīti. Šādas izmaiņas vienotajā dokumentā netiek uzskatītas par būtiskām. Produkta specifikācijai ir pievienota šķirnes “Rood” ciltsgrāmata un pieteikuma iesniedzējas grupas noteikumi.

                     (12)

                     Izmaiņas vienotajā dokumentā nav būtiskas, tāpēc atkārtot izskatīšanu, kā paredzēts Regulas (ES) Nr. 1151/2012 51. panta 4. punktā, nav vajadzīgs. Tomēr informēšanas vajadzībām būtu jāpublicē vienotā dokumenta konsolidētā redakcija.

                     (13)

                     Ņemot vērā iepriekš minēto, nosaukums “Vlees van het rood ras van West-Vlaanderen” būtu jāieraksta Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā,

               IR PIEŅĒMUSI ŠO REGULU.

            1. pants
            Nosaukums “Vlees van het rood ras van West-Vlaanderen” (ACVN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.1. grupas “Svaiga gaļa (un subprodukti)” saskaņā ar Komisijas Īstenošanas regulas (ES) Nr. 668/2014 (3) XI pielikumu.
            Konsolidētais vienotais dokuments ir pievienots šīs regulas pielikumā.

            2. pants
            Nosaukumam “Vlees van het rood ras van West-Vlaanderen” (ACVN) ar šo tiek piešķirta aizsardzība kopumā. Šā nosaukuma atsevišķus komponentus var izmantot, pat apvienotus un arī tulkotus, visā Savienībā ar nosacījumu, ka tiek ievēroti Savienības tiesību sistēmā piemērojamie principi un noteikumi.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 31. oktobrī

                  Komisijas vārdā –

                  Priekšsēdētājs

               Jean-Claude JUNCKER

            (1)  OV L 343, 14.12.2012., 1. lpp.

            (2)  OV C 157, 4.5.2018., 11. lpp.

            (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).

            PIELIKUMS

               VIENOTS DOKUMENTS

               “VLEES VAN HET ROOD RAS VAN WEST-VLAANDEREN”

            ES Nr.: PDO-BE-02261 – 11.1.2017.

               ACVN (X) AĢIN ( )

            1.   Nosaukums(-i)

            “Vlees van het rood ras van West-Vlaanderen”
            2.   Dalībvalsts vai trešā valsts

            Beļģija
            3.   Lauksaimniecības produkta vai pārtikas produkta apraksts

            3.1.   Produkta veids

            Svaiga gaļa (un subprodukti)
            3.2.   Apraksts par produktu, uz kuru attiecas 1. punktā minētais nosaukums

            Ar nosaukumu “Vlees van het rood ras van West-Vlaanderen” drīkst apzīmēt vienīgi svaigu gaļu, kas iegūta no tādiem sievišķās kārtas liellopiem vecumā no 3,5 līdz 8 gadiem un tādiem vēršiem vecumā no 2 līdz 3,5 gadiem, kuri pieder pie sarkanās šķirnes liellopiem un ir pavairoti un audzēti Rietumflandrijas provincē. Liemeņiem jāatbilst šādām specifikācijām.

                        —

                        Svars: vismaz 380 kg

                        —

                        Muskuļaudu klase: S, E, U, R vai O saskaņā ar SEUROP sistēmas tabulu liellopu liemeņu klasifikācijai

                        —

                        Taukaudu klase: 2, 3, 4 vai 5

                  Gaļa ir samērā tumši sarkanā krāsā ar viegli izteiktu un izsmalcinātu marmorējumu, un tā ir smalkšķiedraina.
            Gaļai piemīt sātīga un stipra garša, un smalkie tauki piešķir tai savdabīgu krēmīgumu.
            3.3.   Dzīvnieku barība (tikai dzīvnieku izcelsmes produktiem) un izejvielas (tikai pārstrādātiem produktiem)

            Rupjā lopbarība (zāle un lopbarības augi), ko izēdina sarkanās šķirnes govīm un vēršiem, 75–100 % apmērā ir ražota attiecīgajā ģeogrāfiskajā apgabalā, galvenokārt pašā saimniecībā.
            Noteiktos dzīves periodos liellopi papildus saņem arī ierobežotu procentuālo daudzumu spēkbarības.
            Vasarā liellopi plūc ganību zāli, tiklīdz un kamēr laikapstākļi to atļauj, – vidēji septiņus mēnešus gadā no aprīļa līdz novembrim.
            Ziemas periodā dzīvnieku barība veidota lielākoties no vietējo zālaugu ražas: tiem izēdina skābsienu un sienu.
            Lopbarība tiek ražota saimniecībā, bet, ja vajadzīgs, vietējā mērogā var iegādāties dzīvnieku barību, kas ražota ģeogrāfiskajā apgabalā. Apkaimes apgabalos ražotu lopbarību drīkst iepirkt tikai tad, ja iestājas ārkārtēji laikapstākļi (sausums vai spēcīgas lietusgāzes). Ārpus ģeogrāfiskā apgabala iegūtas barības īpatsvars drīkst veidot 30–50 % no vidēji gadā izēdināmās barības devas sausnas, un gaļas specifiskās īpašības tādējādi netiek ietekmētas.
            Papildus lopbarībai dzīvnieki saņem:

                        —

                        vasarā (un tikai tad, ja vajadzīgs) – vietēji ražotu rupjo lopbarību (kukurūzu, dažādus mīkstumus, drabiņas, kartupeļus, salmus u. c.),

                        —

                        ziemā – rupjo lopbarību un ne vairāk par 0,5 kg dienā spēkbarības uz 100 kg dzīvsvara.

                  Iepriekš minēto papildu rupjo lopbarību saražo pašā saimniecībā, bet to, ja vajadzīgs, var arī iegādāties. Šāda lopbarība 75–100 % apmērā tiek iegūta ģeogrāfiskajā apgabalā.
            Nobarošanas posms ilgst ne vairāk kā 5 mēnešus. Barību papildina ar spēkbarību, dienā nepārsniedzot 1 kg uz 100 kg dzīvsvara. Spēkbarībā ietilpst labība, un to cita starpā papildina linsēklu rauši, lopbarības bietes, kartupeļi u. c.; dzīvniekus var vai nu nobarot kūtī piesietus vai nepiesietus, vai arī ganībās.
            3.4.   Konkrēti ražošanas posmi, kas jāveic noteiktajā ģeogrāfiskajā apgabalā

            Dzīvnieku dzimšana, audzēšana, nobarošana, nokaušana un liemeņu sadalīšana noris noteiktajā ģeogrāfiskajā apgabalā.
            3.5.   Ar reģistrēto nosaukumu apzīmētā produkta griešanas, rīvēšanas, iepakošanas u. c. īpašie noteikumi

            —
            3.6.   Ar reģistrēto nosaukumu apzīmētā produkta marķēšanas īpašie noteikumi

            Marķējumā jābūt norādītam reģistrētajam nosaukumam “Vlees van het rood ras van West-Vlaanderen” un ES logotipam.
            4.   Ģeogrāfiskā apgabala īsa definīcija

            Ģeogrāfisko apgabalu veido Beļģijas Rietumflandrijas province.
            5.   Saikne ar ģeogrāfisko apgabalu

            5.1.   Ģeogrāfiskā apgabala specifika

            Rietumflandrijā noris tradicionāla lauksaimnieciskā ražošana jaukta tipa saimniecībās. Šī province ir aprakstīta šādi: “Rietumflandrija ir zemiene (..). Tur valda ļoti labvēlīgs piejūras klimats, un platības tajā aizņem galvenokārt lauksaimnieciski izmantojamas zemes ar ļoti auglīgu augsni: aiz kāpu joslas plešas smaga polderu zeme; provinces dienviddaļā ir auglīgas smilšmāla augsnes, bet Bruges-Torhout-Tielt trīsstūra robežās ir smilšaina zeme. Izņemot smilšaino apvidu, zemes apsaimniekošanas un augsekas veidošanas iespējas Rietumflandrijas lauksaimniekiem ir visai plašas.”
            Ziemeļjūras tuvuma un raksturīgā jūras klimata dēļ lopkopībai Rietumflandrijā vienmēr bijusi svarīga nozīme, un tā arvien palielinās. Šo piejūras klimatu stipri ietekmē Atlantijas okeāna siltā Golfa straume. Tas nozīmē, ka Rietumflandrijā ļoti aukstu vai karstu dienu ir visai maz. Šādi apstākļi apvienojumā ar stundās izteikto kopējo saules spīdēšanas ilgumu, kas ir vislielākais Beļģijā, ir ļoti labvēlīgi bagātīgai zāles un lopbarības augšanai – nozīmīgākajiem sarkanās šķirnes liellopu barības avotiem. Leknā zāle nodrošina to, ka iegūtā liellopu gaļa ir garda, un tai piemīt savdabīgs krēmīgums.
            Sarkanās šķirnes liellopu turētāji Rietumflandrijā savu zinātību nodevuši no paaudzes paaudzē: dzīvnieki uzturas āra ganībās tik ilgi, cik vien to ļauj laikapstākļi, un uzņem galvenokārt rupjo lopbarību. Turklāt tos nokauj vēlāk nekā citu gaļas šķirņu liellopus. Rietumflandrijas lopkopji darbojas jaukta tipa lauku saimniecībās, kas ir cieši saistītas ar vietējo tradīciju un ir pielāgojušās ģeogrāfiskajiem un klimatiskajiem apstākļiem. Līdztekus lopkopībai viņi audzē arī tādas galvenās laukaugu kultūras kā kviešus, miežus, cukurbietes, kartupeļus, kukurūzu, ko rupjās lopbarības veidā tradicionāli izēdina arī šīs šķirnes liellopu ganāmpulkiem.
            5.2.   Šķirnes specifiskums

            Sarkanās šķirnes liellopi jau simtiem gadu tiek ganīti Rietumflandrijā un Francijas Flandrijas ziemeļdaļā. Laikā ap 1770. gadu pastāvēja viendabīgs sarkanās šķirnes liellopu audzēšanas centrs. Tie veidoja 95 % no reģiona kopējā liellopu ganāmpulka.
            Pēc tam kad Beļģija 1830. gadā bija ieguvusi neatkarību, atšķirības pieejā, kādu lopkopības jomā pieņēma attiecīgi Francijas un Beļģijas iestādes, veidoja plaisu šīs šķirnes audzēšanā. Francija par prioritāti atzina piena šķirņu govju audzēšanu, kā rezultātā tika izkopta Flāmu sarkano govju šķirne (la rouge des Flandres jeb Casseloise). Savukārt Rietumflandrija saglabāja abu virzienu lopkopību.
            1906. gadā tika izveidota reģionāla apvienība, lai kārtotu minētās šķirnes ciltsgrāmatu visai Rietumflandrijai. Šķirni sākumā nosauca par “Flāmu sarkano šķirni” (het rood Vlaams ras), bet vēlāk tā tika pārdēvēta par “Rietumflandrijas sarkano šķirni” (het rood ras van West-Vlaanderen). Pēdējā nosaukumā izcelts stingri noteikts audzēšanas apgabals, proti, Beļģijas Rietumflandrijas province. Rietumflandrijas province 20. gadsimta sākumā apzināti izraudzījās izkopt un audzēt savā teritorijā konkrētu šķirni.
            Līdz pagājušā gadsimta 70. gadiem kopumā no visiem Rietumflandrijas ganāmpulkiem līdz pat 80 % liellopu piederēja pie sarkanās šķirnes. Šī šķirne tika saglabāta, jo daži Rietumflandrijas lauksaimnieki lielu uzmanību apzināti vērsa uz šo dzīvnieku gaļas īpašībām. 1994. gadā tika konstatēts, ka 99,6 % no šīs šķirnes liellopiem joprojām bija Rietumflandrijā. Jaunākie dati liecina, ka arī tagad šis īpatsvars varētu pārsniegt 95 %.
            1991. gadā saskaņā ar Ministrijas dekrētu par liellopu šķirņu uzlabošanu šķirnes oficiālais nosaukums bija “Beļģijas Sarkanā šķirne” (het Rood ras van België). Pēc minētā dekrēta atcelšanas 2007. gadā šķirnes nosaukums tika mainīts uz “Sarkanā” (Rood).
            5.3.   Gaļas specifiskums

            Šķirnes īpašību un Rietumflandrijas provinces ģeogrāfisko apstākļu īpatnību kombinācija piešķir šai gaļai attiecīgu specifiku.
            Sarkanās šķirnes liellopi gadsimtu gaitā ir pielāgojušies apgabala maigajam piejūras klimatam un Rietumflandrijas bagātīgajai augsnei. Tautā runā, ka nevienas citas Beļģijas šķirnes liellopi zāli nepārstrādā gaļā tik labi kā šīs šķirnes liellopi. Dzīvnieki cik vien iespējams ilgi ganās Rietumflandrijas pļavās, bet pēc tam ziemā tiem izēdina vietēji ražotu rupjo lopbarību lielā dažādībā.
            Rietumflandrijas sarkanās šķirnes liellopu gaļa no pārējo veidu Beļģijas liellopu gaļas atšķiras ar savu pilnestīgo un spēcīgo gaļas garšu. Gaļai piemītošais izsmalcinātais marmorējums piešķir tai krēmīgu garšas niansi. Turklāt gaļa ir sevišķi mīksta, taču tās garša ar to neko nezaudē. Šādu īpašību gaļai piešķir tās smalkšķiedrainums. Gaļa ir patīkamā tumši sarkanā krāsā.
            Piederība pie šķirnes, barošana ar vietējas izcelsmes lopbarību un kaušana lielākā vecumā garantē šo Rietumflandrijas sarkanās šķirnes liellopu gaļas specifiskās kvalitātes īpašības.
            5.4.   Saikne starp ģeogrāfisko apgabalu un produkta specifiskajām īpašībām

            Saikne starp sarkano šķirni un Rietumflandrijas provinci pastāv jau gadsimtiem. Ģeogrāfiskajā apgabalā sava nozīme ir vairākiem faktoriem: gan vietējo lopkopju plašajām zināšanām, gan kompetentai ciltsgrāmatas kārtošanai, gan klimata un augsnes īpatnībām.
            Pozitīva ietekme uz gaļas garšu ir lielajam vietējo zālaugu īpatsvaram šīs sarkanās šķirnes liellopu barībā. Labvēlīgā jūras klimata dēļ apgabalā pastāvīgi aug zāle. Tāpēc dzīvniekiem ir liela muskuļu masa, un iegūtā gaļa ir sulīga un smalkšķiedraina. Gaļas specifiskā kvalitāte ir atkarīga no sevišķi lielās kustību brīvības ganībās, kāda dzīvniekiem tiek dāvāta jau ļoti agrā vecumā, kā rezultātā tiem viegli veidojas muskuļu masa. Jāmin arī tas, ka šīs govis atnesas vairākas reizes. Atnešanās un zīdīšana nodrošina, ka gaļā veidojas dabiskie tauki, un tie produktam “Vlees van het rood ras van West-Vlaanderen” dod arī krēmīgu garšu.
            Tā kā dzīvniekus nokauj tikai lielākā vecumā, tiem ir pietiekami daudz laika, lai, uzņemot augstas kvalitātes vietējo barību, augtu un palielinātu muskuļu masu. Rezultātā šo dzīvnieku izteikti sarkanā gaļa ir maiga un garšīga.
            Muskuļu masa labi attīstās arī Rietumflandrijā pavairotajiem un audzētajiem sarkanās šķirnes vēršiem. Gaļas liellopu audzēšanas saimniecības parasti tiek pārvaldītas tā, ka vīrišķās kārtas dzīvniekiem gandrīz nekad netiek dāvāta iespēja piedzīvot lielāku vecumu. Citur vairums vīrišķās kārtas liellopu tiek nokauti jau 20 mēnešu vecumā. Savukārt Rietumflandrijas sarkanās šķirnes vēršus nokauj, kad tie ir 2–3,5 gadus veci. Tas dzīvniekiem nodrošina lielas muskuļu masas attīstību, un iegūtais galaprodukts izceļas ar mīkstumu un izsmalcinātu marmorējumu. Vēl viena atšķirīga iezīme salīdzinājumā ar izplatīto praksi ir tā, ka šie liellopi pēc iespējas ilgāku laiku tiek turēti ganībās un Rietumflandrijas pļavu veltes un rupjo lopbarību saņem vairāk nekā spēkbarību un kukurūzu.
            Par Rietumflandrijā pavairoto un audzēto sarkanās šķirnes liellopu gaļas kvalitāti liecina gan daudzi ieraksti vecās un nesenākās restorānu ēdienkartēs, gan gastronomiskā literatūra.
            2012. gadā “Vlees van het rood ras van West-Vlaanderen” tika atzīts par tradicionālu Flandrijas reģionālo produktu.
            Šodien Rietumflandrijā pavairoto un audzēto sarkanās šķirnes liellopu gaļu augstu vērtē Rietumflandrijas un Beļģijas ievērojamākie gastronomi, un pieprasījums pēc šā kvalitatīvā produkta ir arī ārvalstīs.

               Atsauce uz specifikācijas publikāciju

            (šīs regulas 6. panta 1. punkta otrā daļa)
            https://lv.vlaanderen.be/sites/default/files/attachments/productdossier_vlees_van_het_rood_ras_van_west-vlaanderen_0.pdf


title: Komisijas Īstenošanas regula (ES) 2019/1947 (2019. gada 22. novembris) par atļauju lietot kasijas sveķus par barības piedevu kaķiem un suņiem (Dokuments attiecas uz EEZ)

text:
                  26.11.2019

                  LV

                  Eiropas Savienības Oficiālais Vēstnesis

                  L 304/7

         KOMISIJAS ĪSTENOŠANAS REGULA (ES) 2019/1947
         (2019. gada 22. novembris)
         par atļauju lietot kasijas sveķus par barības piedevu kaķiem un suņiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.

                     (2)

                     Kasijas sveķus saskaņā ar Direktīvu 70/524/EEK atļāva bez termiņa ierobežojuma izmantot par barības piedevu kaķiem un suņiem (3). Pēc tam minētā piedeva kā esošs barības līdzeklis saskaņā ar Regulas (EK) Nr. 1831/2003 10. panta 1. punkta b) apakšpunktu tika ierakstīta Lopbarības piedevu reģistrā.

                     (3)

                     Saskaņā ar Regulas (EK) Nr. 1831/2003 10. panta 2. punktu tika iesniegti četri pieteikumi uz to, lai kasijas sveķus kā kaķiem un suņiem paredzētu barības piedevu izvērtētu atkārtoti. Pieteikuma iesniedzēji lūdza šo piedevu klasificēt piedevu kategorijā “tehnoloģiskās piedevas” un funkcionālajā grupā “recinātāji”. Minētajiem pieteikumiem bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti. Vēlāk attiecīgie atļaujas pieteikuma iesniedzēji atsauca trīs no minētajiem pieteikumiem.

                     (4)

                     Eiropas Pārtikas nekaitīguma iestāde (“Iestāde”) 2014. gada 29. oktobra (4), 2017. gada 25. janvāra (5) un 2018. gada 27. novembra (6) atzinumos secināja, ka vienīgi attīrītiem (izopropanola ekstrakcija), daļēji rafinētiem kasijas sveķiem, kas atbilst kasijas sveķu kā pārtikas piedevas specifikācijām (7) (< 0,5 mg antrahinonu/kg), kaitīgas ietekmes uz dzīvnieku veselību nav tad, ja to maksimālais saturs ir 13 200 mg uz kg kompleksās barības ar mitruma saturu 12 %. Turklāt tā secināja, ka piedevu uzskata par ādas un elpceļu sensibilizatoru un tā varētu būt kairinoša ādai un acīm. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Tā arī secināja, ka nevar izslēgt patlaban tirgū esošo pieteikumā aprakstīto daļēji rafinēto kasijas sveķu mutagenitāti. Turklāt Iestāde secināja, ka kasijas sveķi varētu būt iedarbīgs recinātājs, ja tos kopā ar karagiānu lieto barībā, kuras mitruma saturs ir augstāks par 20 %. Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodēm.

                     (5)

                     Kasijas sveķu novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti, ja tie atbilst specifikācijām, kas tiem noteiktas kā pārtikas piedevai. Tāpēc šo piedevu būtu jāļauj izmantot, kā norādīts šīs regulas pielikumā.

                     (6)

                     Tādēļ kasijas sveķi kā esošs barības līdzeklis, kas neatbilst pārtikas piedevas specifikācijām, kā arī tos saturoša barība būtu jāizņem no tirgus. Tomēr praktisku apsvērumu dēļ būtu jānosaka zināms periods šīs piedevas un to saturošas barības pašreizējo krājumu izņemšanai no tirgus, lai tirgus dalībnieki varētu sagatavoties no atļaujas izrietošo jauno prasību izpildei.

                     (7)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļauja
            Pielikumā specificēto piedevu, kas pieder pie piedevu kategorijas “tehnoloģiskās piedevas” un funkcionālās grupas “recinātāji”, ar pielikumā noteiktajiem nosacījumiem ir atļauts izmantot par dzīvnieku barības piedevu.

            2. pants
            Pārejas pasākumi

               1.   Barības piedevu “kasijas sveķi”, kas ražota un marķēta pirms 2019. gada 16. decembra saskaņā ar noteikumiem, kuri bija piemērojami pirms 2019. gada 16. decembra, drīkst turpināt laist tirgū un izmantot līdz 2020. gada 16. martam.

               2.   Šā panta 1. punktā minēto barības piedevu saturošus premiksus, kas ražoti un marķēti pirms 2020. gada 16. marta saskaņā ar noteikumiem, kuri bija piemērojami pirms 2019. gada 16. decembra, drīkst turpināt laist tirgū un izmantot līdz 2020. gada 16. jūnijam.

               3.   Barības maisījumus un barības sastāvdaļas, kas satur 1. punktā minēto barības piedevu vai 2. punktā minētos premiksus un kas ražoti un marķēti pirms 2020. gada 16. jūnija saskaņā ar noteikumiem, kuri bija piemērojami pirms 2019. gada 16. decembra, drīkst turpināt laist tirgū un izmantot līdz 2020. gada 16. decembrim.

            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 22. novembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 18.10.2003., 29. lpp.

            (2)  Padomes 1970. gada 23. novembra Direktīva 70/524/EEK par barības piedevām
         (OV L 270, 14.12.1970., 1. lpp.).

            (3)  Komisijas 1993. gada 25. jūnija Direktīva 93/55/EEK, ar ko groza Padomes Direktīvu 70/524/EEK par barības piedevām (OV L 206, 18.8.1993., 11. lpp.).

            (4)  EFSA Journal 2014, 12(11):3899, 3900, 3901 un 3902.

            (5)  EFSA Journal 2017, 15(2):4709 un 4710.

            (6)  EFSA Journal 2019;17(1):5528.

            (7)  Komisijas 2012. gada 9. marta Regula (ES) Nr. 231/2012, ar ko nosaka Eiropas Parlamenta un Padomes Regulas (EK) Nr. 1333/2008 II un III pielikumā uzskaitīto pārtikas piedevu specifikācijas (OV L 83, 22.3.2012., 1. lpp.).

            PIELIKUMS

                        Piedevas identifikācijas numurs

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        mg piedevas uz kg kompleksās barības ar mitruma saturu 12 %

                           Piedevu kategorija: tehnoloģiskās piedevas. Funkcionālā grupa: recinātāji

                        1f499

                        Kasijas sveķi

                        Piedevas sastāvs
                        Attīrīta Cassia tora, Cassia obtusifolia (Leguminosae) endosperma preparāts, kas satur mazāk nekā 0,05 % Cassia occidentalis.
                        Antrahinoni (kopā) < 0,5 mg/kg
                        Pulveris
                        Aktīvās vielas raksturojums
                        Galvenokārt 1,4-β-D-mannopiranozes vienības ar 1,6-saistītām α-D-galaktopiranozes vienībām.
                        Mannozes un galaktozes attiecība ir 5:1.
                        Galaktomannāni > 75 %.
                        Analītiskā metode (1)

                        Kasijas sveķu noteikšana barības piedevā:
                        FAO JECFA monogrāfija Nr. 10 (2), kā minēts Komisijas Direktīvā 2010/67/ES (3)

                        Suņi
                        Kaķi

                        -

                        -

                        13 200

                                    1.

                                    Piedevu izmanto vienīgi kompleksajā barībā, kuras mitruma saturs ir > 20 %, kombinācijā ar karaginānu (kurš veido vismaz 25 % no izmantotā kasijas sveķu daudzuma).

                                    2.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, ko varētu radīt minētās piedevas un premiksu lietošana. Ja minētos riskus ar šādām procedūrām un pasākumiem novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu, acu un ādas aizsarglīdzekļus.

                        16.12.2029.

               (1)  Sīkāka informācija par analītiskajām metodēm ir pieejama Barības piedevu references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.

               (2)  FAO JECFA Combined Compendium of Food Additive Specifications, ‘Cassia Gum’, Monograph No. 10 (2010), http://www.fao.org/fileadmin/user_upload/jecfa_additives/docs/monograph10/additive-513-m10.pdf.

               (3)  Komisijas 2010. gada 20. oktobra Direktīva 2010/67/ES, ar ko groza Direktīvu 2008/84/EK par noteiktajiem tīrības kritērijiem pārtikas piedevām, izņemot krāsvielas un saldinātājus (OV L 277, 21.10.2010., 17. lpp.).


title: Komisijas Īstenošanas regula (ES) 2020/157 D(2020. gada 5. februāris) par atļauju tartrazīnu izmantot par barības piedevu suņiem, kaķiem, dekoratīvajām zivīm, dekoratīvajiem graudēdājiem putniem un sīkajiem grauzējiem (Dokuments attiecas uz EEZ)

text:
                  6.2.2020

                  LV

                  Eiropas Savienības Oficiālais Vēstnesis

                  L 34/15

         KOMISIJAS ĪSTENOŠANAS REGULA (ES) 2020/157
         D(2020. gada 5. februāris)
         par atļauju tartrazīnu izmantot par barības piedevu suņiem, kaķiem, dekoratīvajām zivīm, dekoratīvajiem graudēdājiem putniem un sīkajiem grauzējiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķ0069ršanas pamatojums un kārtība. Regulas (EK) Nr. 1831/2003 10. panta 2. punktā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.

                     (2)

                     Saskaņā ar Direktīvu 70/524/EEK tartrazīnu atļāva bez laika ierobežojuma izmantot par dekoratīvajām zivīm paredzētu barības piedevu, kas pieder pie grupas “Krāsvielas, ieskaitot pigmentus” (sadaļa “Citas krāsvielas”). To atļāva bez laika ierobežojuma izmantot arī par suņiem un kaķiem paredzētu barības piedevu, kas pieder pie grupas “Krāsvielas, ieskaitot pigmentus” (sadaļa “Krāsvielas, ko Kopienas noteikumi atļauj izmantot par pārtikas krāsvielām”). Pēc tam minētā piedeva saskaņā ar Regulas (EK) Nr. 1831/2003 10. panta 1. punkta b) apakšpunktu tika iekļauta Lopbarības piedevu reģistrā kā esošs lopbarības līdzeklis. Pēc tam ar Komisijas Regulu (EK) Nr. 358/2005 (3) to atļāva bez laika ierobežojuma izmantot arī par dekoratīvajiem graudēdājiem putniem un sīkajiem grauzējiem paredzētu barības piedevu, kas pieder pie grupas “Krāsvielas, ieskaitot pigmentus” (sadaļa “Citas krāsvielas”).

                     (3)

                     Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu ir iesniegts pieteikums uz tartrazīna kā dekoratīvajām zivīm, suņiem un kaķiem, dekoratīvajiem graudēdājiem putniem un sīkajiem grauzējiem paredzētas barības piedevas atkārtotu izvērtēšanu. Pieteikuma iesniedzējs lūdza minēto piedevu klasificēt piedevu kategorijā “Organoleptiskās piedevas” un funkcionālajā grupā “Krāsvielas”. Pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (4)

                     Eiropas Pārtikas nekaitīguma iestāde (“Iestāde”) 2016. gada 18. oktobra atzinumā (4) secināja, ka, ievērojot ierosinātos lietošanas nosacījumus, tartrazīnam nav kaitīgas ietekmes uz dzīvnieku veselību. Tā arī secināja, ka inhalatīva eksponētība tartrazīnam tiek uzskatīta par minētās piedevas lietotājam bīstamu, šī piedeva tiek uzskatīta par ādas sensibilizatoru un nav iespējams izdarīt secinājumus par ādas vai acu kairināmību. Tāpēc Komisija uzskata, ka būtu jāveic pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši piedevas lietotāju, veselību. Saskaņā ar Komisijas Regulu (EK) Nr. 429/2008 (5) vidiskā riska novērtējuma I fāzē ir noteikts, ka tartrazīns kā neproduktīviem dzīvniekiem paredzēta piedeva ir atbrīvots no turpmākas novērtēšanas, jo iepriekš minētajā atzinumā Iestāde nav norādījusi zinātniski pamatotus iemeslus bažām, un tāpēc ir maz ticams, ka šī viela varētu būtiski ietekmēt vidi. Iestāde turklāt secināja, ka tartrazīns efektīvi piedod barībai krāsu un labvēlīgi ietekmē dekoratīvo zivju un dekoratīvo graudēdāju putnu krāsu. Iestāde uzskata, ka īpašas prasības par uzraudzību pēc piedevas laišanas tirgū nav vajadzīgas. Tā arī verificējusi ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (5)

                     Tartrazīna novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto piedevu būtu jāļauj izmantot, kā norādīts šīs regulas pielikumā.

                     (6)

                     Nekaitīguma apsvērumi neliek attiecīgās vielas atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļauja
            Pielikumā specificēto vielu, kas iekļauta piedevu kategorijā “Organoleptiskās piedevas” un funkcionālajā grupā “Krāsvielas”, ir atļauts lietot par dzīvnieku barības piedevu, ievērojot minētajā pielikumā izklāstītos nosacījumus.

            2. pants
            Pārejas pasākumi

               1.   Pielikumā specificēto vielu un šo vielu saturošus premiksus, kas ražoti un marķēti pirms 2020. gada 26. augusta saskaņā ar noteikumiem, kuri bija piemērojami pirms 2020. gada 26. februāra, arī turpmāk drīkst laist tirgū un lietot, līdz beidzas esošie krājumi.

               2.   Pielikumā specificēto vielu saturošas barības sastāvdaļas un barības maisījumus, kas ražoti un marķēti pirms 2020. gada 26. februāra saskaņā ar noteikumiem, kuri bija piemērojami pirms 2020. gada 26. februāra, arī turpmāk drīkst laist tirgū un lietot, līdz beidzas esošie krājumi.

            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 5. februārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).

            (3)  Komisijas 2005. gada 2. marta Regula (EK) Nr. 358/2005 par beztermiņa atļaujām izmantot lopbarībā atsevišķas piedevas un atļaujām izmantot jau atļautu piedevu jaunus lietošanas veidus (OV L 57, 3.3.2005., 3. lpp.).

            (4)  EFSA Journal 2016; 14(11):4613.

            (5)  Komisijas 2008. gada 25. aprīļa Regula (EK) Nr. 429/2008, ar ko paredz sīki izstrādātus noteikumus, lai piemērotu Eiropas Parlamenta un Padomes Regulu (EK) Nr. 1831/2003 attiecībā uz pieteikumu sagatavošanu un noformēšanu un barības piedevu novērtēšanu un apstiprināšanu (OV L 133, 22.5.2008., 1. lpp.).

            PIELIKUMS

                        Piedevas identifikācijas numurs

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas termiņa beigas

                        mg aktīvās vielas/kg kompleksās barības ar mitruma saturu 12 %

                           Kategorija: organoleptiskās piedevas. Funkcionālā grupa: krāsvielas. (i) vielas, kas barībai piedod krāsu vai to atjauno

                        2a102

                        Tartrazīns

                           Piedevas sastāvs

                        Tartrazīns aprakstīts kā nātrija sāls, kas ir galvenā sastāvdaļa
                        Cietā veidā

                           Aktīvās vielas nātrija sāls raksturojums

                        Tartrazīns sastāv galvenokārt no trinātrija 5-hidroksi-1-(4-sulfonatofenil)-4-(4-sulfonatofenilazo)-H-pirazol-3-karboksilāta un papildu krāsvielām kopā ar nātrija hlorīdu un/vai nātrija sulfātu kā galvenajiem bezkrāsu komponentiem.
                        Atļauti arī kalcija un kālija sāļi.
                        Ķīmiskā formula: C16H9N4Na3O9S2

                        Cietā veidā, iegūts ķīmiskajā sintēzē

                           CAS numurs: 1934-21-0
                        Tīrības kritēriji
                        Krāsviela, aprēķināta kā nātrija sāls: ≥ 85 % (pamatviela)
                        Papildu krāsviela: ≤ 1 %
                        Citi organiski savienojumi, kas nav krāsvielas, ≤ 0,5 %:

                                    —

                                    4-hidrazīnobenzolsulfoskābe;

                                    —

                                    4-aminobenzol-1-sulfoskābe;

                                    —

                                    5-okso-1-(4-sulfofenil)-2-pirazolīn-3-karbonskābe;

                                    —

                                    4,4′-diazoaminodi(benzolsulfoskābe);

                                    —

                                    tetrahidroksidzintarskābe

                              Nesulfurēti pirmējie aromātiskie amīni: ≤ 0,01 %
                        Ar ēteri ekstrahējama viela ≤ 0,2 % (neitrālos apstākļos)

                           Analītiskā metode
                            (1)

                        Tartrazīna krāsvielu kopējā satura kvantitatīvai noteikšanai barības piedevā:

                                    —

                                    spektrofotometrija pie 426 nm (FAO JECFA monogrāfijas Nr. 1, 4. sējums un Komisijas Regula (ES) Nr. 231/2012).

                              Tartrazīna kvantitatīvai noteikšanai barībā:

                                    —

                                    augstas izšķirtspējas šķidrumhromatogrāfija ar tandēma masspektrometriju (LC-MS/MS)

                        Kaķi

                        –

                        –

                        433

                                    1.

                                    Piedevas un premiksa lietošanas norādījumos norāda glabāšanas apstākļus un noturību pret termisku apstrādi.

                                    2.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, ko varētu radīt minētās piedevas un premiksu lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, t. sk. acu, ādas un elpceļu aizsarglīdzekļus.

                        26.2.2030.

                        Suņi

                        –

                        –

                        520

                        Sīkie grauzēji

                        –

                        –

                        2 000

                        Dekoratīvie graudēdāji putni

                        –

                        –

                        63

                           Kategorija: organoleptiskās piedevas. Funkcionālā grupa: krāsvielas. (iii) vielas, kas labvēlīgi ietekmē dekoratīvo zivju un putnu krāsu

                        2a102

                        Tartrazīns

                           Piedevas sastāvs

                        Tartrazīns aprakstīts kā nātrija sāls, kas ir galvenā sastāvdaļa
                        Cietā veidā

                           Aktīvās vielas nātrija sāls raksturojums

                        Tartrazīns sastāv galvenokārt no trinātrija 5-hidroksi-1-(4-sulfonatofenil)-4-(4-sulfonatofenilazo)-H-pirazol-3-karboksilāta un papildu krāsvielām kopā ar nātrija hlorīdu un/vai nātrija sulfātu kā galvenajiem bezkrāsu komponentiem.
                        Atļauti arī kalcija un kālija sāļi.
                        Ķīmiskā formula: C16H9N4Na3O9S2

                        Cietā veidā, iegūts ķīmiskajā sintēzē

                           CAS numurs: 1934-21-0
                        Tīrības kritēriji
                        Krāsviela, aprēķināta kā nātrija sāls: ≥ 85 % (pamatviela)
                        Papildu krāsviela: < 1 %
                        Citi organiski savienojumi, kas nav krāsvielas, ≤ 0,5 %:

                                    —

                                    4-hidrazīnobenzolsulfoskābe;

                                    —

                                    4-aminobenzol-1-sulfoskābe;

                                    —

                                    5-okso-1-(4-sulfofenil)-2-pirazolīn-3-karbonskābe;

                                    —

                                    4,4′-diazoaminodi(benzolsulfoskābe);

                                    —

                                    tetrahidroksidzintarskābe

                              Nesulfurēti pirmējie aromātiskie amīni: ≤ 0,01 %
                        Ar ēteri ekstrahējama viela ≤ 0,2 % (neitrālos apstākļos)

                           Analītiskā metode
                            (1)

                        Tartrazīna krāsvielu kopējā satura kvantitatīvai noteikšanai barības piedevā:

                                    —

                                    spektrofotometrija pie 426 nm (FAO JECFA monogrāfijas Nr. 1, 4. sējums un Komisijas Regula (ES) Nr. 231/2012).

                              Tartrazīna kvantitatīvai noteikšanai barībā:

                                    —

                                    augstas izšķirtspējas šķidrumhromatogrāfija ar tandēma masspektrometriju (LC-MS/MS)

                        Dekoratīvās zivis

                        –

                        –

                        1924

                                    1.

                                    Piedevas un premiksa lietošanas norādījumos norāda glabāšanas apstākļus un noturību pret termisku apstrādi.

                                    2.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, ko varētu radīt minētās piedevas un premiksu lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, t. sk. acu, ādas un elpceļu aizsarglīdzekļus.

                        26.2.2030.

               (1)  Sīkāka informācija par analītiskajām metodēm ir pieejama šajā references laboratorijas vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2020/158 (2020. gada 5. februāris), ar ko Īstenošanas regulu (ES) 2016/799 groza attiecībā uz transportlīdzekļos uzstādītām svēršanas ierīcēm (Dokuments attiecas uz EEZ)

text:
                  6.2.2020

                  LV

                  Eiropas Savienības Oficiālais Vēstnesis

                  L 34/20

         KOMISIJAS ĪSTENOŠANAS REGULA (ES) 2020/158
         (2020. gada 5. februāris),
         ar ko Īstenošanas regulu (ES) 2016/799 groza attiecībā uz transportlīdzekļos uzstādītām svēršanas ierīcēm
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2014. gada 4. februāra Regulu (ES) Nr. 165/2014 par tahogrāfiem autotransportā (1) un jo īpaši tās 11. pantu,
         tā kā:

                     (1)

                     Svēršanas ierīču uzstādīšana transportlīdzekļos ir Padomes Direktīvas 96/53/EK (2) 10.d panta 5. punktā paredzēta iespēja, kas dalībvalstīm ļauj kontrolēt transportlīdzekļus vai transportlīdzekļu sastāvus, kuri varētu būt pārsnieguši maksimāli pieļaujamo svaru.

                     (2)

                     Ar Komisijas Īstenošanas regulu (ES) 2019/1213 (3) paredz detalizētus nosacījumus, kas nodrošina vienotus transportlīdzekļos uzstādītu svēršanas ierīču sadarbspējas un savietojamības noteikumus.

                     (3)

                     Tā kā Īstenošanas regulas (ES) 2019/1213 prasības ir pretrunā Komisijas Īstenošanas regulas (ES) 2016/799 (4) I.C pielikuma 14. papildinājumā paredzētajiem noteikumiem par transportlīdzekļos uzstādītām svēršanas ierīcēm, minētais pielikums būtu jāgroza, lai svītrotu 14. papildinājuma 5.5. punktu.

                     (4)

                     Šajā Komisijas īstenošanas regulā paredzētie pasākumi ir saskaņā ar Regulas (ES) Nr. 165/2014 42. panta 3. punktā minētās autopārvadājumu komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) 2016/799 I.C pielikuma 14. papildinājuma 5.5. punktu svītro.

            2. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 5. februārī

                  Komisijas vārdā –

                  priekšsēdētāja

               Ursula VON DER LEYEN

            (1)  Eiropas Parlamenta un Padomes 2014. gada 4. februāra Regula (ES) Nr. 165/2014 par tahogrāfiem autotransportā, ar kuru atceļ Padomes Regulu (EEK) Nr. 3821/85 par reģistrācijas kontrolierīcēm, ko izmanto autotransportā, un groza Eiropas Parlamenta un Padomes Regulu (EK) Nr. 561/2006, ar ko paredz dažu sociālās jomas tiesību aktu saskaņošanu saistībā ar autotransportu (OV L 60, 28.2.2014., 1. lpp.).

            (2)  Padomes 1996. gada 25. jūlija Direktīva 96/53/EK, ar kuru paredz noteiktu Kopienā izmantotu transportlīdzekļu maksimālos pieļaujamos gabarītus iekšzemes un starptautiskajos autopārvadājumos, kā arī šo transportlīdzekļu maksimālo pieļaujamo masu starptautiskajos autopārvadājumos (OV L 235, 17.9.1996., 59. lpp.).

            (3)  Komisijas 2019. gada 12. jūlija Regula (ES) 2019/1213, ar ko paredz sīki izstrādātus noteikumus, kuri nodrošina vienādus nosacījumus transportlīdzekļos uzstādītu svēršanas ierīču sadarbspējas un savietojamības īstenošanai saskaņā ar Padomes Direktīvu 96/53/EK (OV L 192, 18.7.2019., 1. lpp.).

            (4)  Komisijas 2016. gada 18. marta Īstenošanas regula (ES) 2016/799, ar ko īsteno Eiropas Parlamenta un Padomes Regulu (ES) Nr. 165/2014, ar kuru nosaka prasības attiecībā uz tahogrāfu un to komponentu konstrukciju, testēšanu, uzstādīšanu, darbību un remontu (OV L 139, 26.5.2016., 1. lpp.).